Na temelju članka 32. Statuta Općine Ivanska (Službeni vjesnik br.01/13), Općinsko vijeće Općine Ivanska na svojoj 2. sjednici održanoj 05. prosinca 2013 godine donosi

**ODLUKU**

**o izmjeni i dopuni Poslovnika Općinskog vijeća Općine Ivanska**

Članak 1.

U Poslovniku Općinskog vijeća Općine Ivanska (Službeni vjesnik br.01/13 ) mijenja se članak 20. i to tako da se iza stavka 3. doda stavak 4. koji glasi

Radna tijela daju primjedbe, prijedloge i mišljenja o prijedlogu odluke, a mogu dati i amandmane.

Dosadašnji stavak 4. postaje stavak 5.

Članka 2.

**VII. AKTI VIJEĆA**

U članku 26 dodaje se stavak 1. koji glasi :

Općinsko vijeće donosi Statut općine, Poslovnik općinskog vijeća, odluke i programe rada, Proračun, godišnji i polugodišnji obračun proračuna, deklaracije, rezolucije, mišljenja i zaključke te daje izvorna tumačenja akata koje je donijela.

Općinsko vijeće donosi i pojedinačne akte, zaključke i rješenja.

Dosadašnji stavak 1. postaje stavak 2.

Članak 3.

Iza članka 26. dodaju se novi članci 27, 28 i 29. koji glase

Članak 27.

Odlukom se uređuju odnosi iz samoupravnog djelokruga općine koji imaju opći značaj za građane, pravne osobe i druge pravne subjekte te propisuju njihova prava i dužnosti, odnosno određuju pitanja od interesa za općinu.

Programom i planom rada utvrđuju se godišnji ili višegodišnji sadržaj i dinamika rada, te nositelj, izvršitelj i vrijeme izvršenja zadataka.

Deklaracijom se izražava opće stajalište općinskog vijeća o pitanjima iz samoupravnog

djelokruga općine.

Rezolucijom se ukazuje na stanje i probleme u određenom području iz samoupravnog djelokruga kao i mjere koje treba provesti.

Mišljenjem se izražava stav općine o nekom pitanju iz mjerodavnosti tijela središnje državne uprave.

Članak 28.

Zaključkom se zauzimaju stavovi, izražavaju mišljenja, prihvaćaju izvješća i rješavaju druga pitanja iz djelokruga općinskog vijeća, za koje nije predviđeno donošenje drugog akta.

Članak 29.

Općinsko vijeće donosi i pojedinačne akte, zaključke i rješenja u slučajevima određenim

zakonom i drugim propisima kada izvršava pojedinačna prava i obveze iz svog djelokruga.

Iza članka 26. dodaju se novi članci 27. , 28. i 29., a ostali članci mijenjaju brojeve nastavnim redoslijedom od broja 29 na više.

Članak 4.

U članku 64. briše se stavak 3. i dodaju stavci 3. – 9., a dosadašnji stavci 4. i 5. postaju stavci 10. i 11.

Predsjednik općinskog vijeća nakon završenog izlaganja izvjestitelja otvara raspravu o prijedlogu izvjestitelja.

Prijave za raspravu primaju se kad se otvori rasprava te u tijeku rasprave sve do njezina zaključenja.

Brigu o redoslijedu prijavljivanja vodi službenik upravnog odjela općine zadužen za obavljanje stručnih poslova za općinsko vijeće.

Predsjednik općinskog vijeća daje riječ članovima općinskog vijeća redom kojim su se prijavili.

Govornik može govoriti samo o temi o kojoj se raspravlja i to prema prihvaćenom dnevnom redu.

Član općinskog vijeća može se za raspravu prijaviti jednom o istoj temi.

U raspravi se govori u pravilu s mjesta sjedenja.

Članak 5.

U članku 65. briše se stavak 1.

Članak 6.

Ova Odluka stupa na snagu osmog dana od dana objave u Službenom vjesniku Općine Ivanska .

BJELOVARSKO – BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:012-01/13-01-3

Urboj:2110/02-01-13-1

Ivanska, 05.12.2013.

PREDSJEDNICA:

Ivana Peršić v.r.